sonderborg.dk

Zadie Smith - Livestreaming fra Det Kongelige Bibliotek
2026-10-06 19:00 - 20:30 (Europe/Copenhagen)
Hør Zadie Smith når der livestreames fra den Internationale Forfatterscene på Det Kongelige Bibliotek
En af vor tids mest skarpe og toneangivende forfattere, britiske Zadie Smith, indtager scenen i Den Sorte Diamant. Her bliver hun interviewet om sit prisvindende forfatterskab.
Anledningen er, at hun modtager H.C. Andersens Litteraturpris 2026, og derfor er hun på et af sine sjældne besøg i Danmark.
Zadie Smith skriver skarpt og humoristisk om multikulturelle miljøer, hvor identitet formes af race, klasse og oprindelse. Hun kobler personlige erfaringer til bred samfundskritik – fra det britiske klassesystem til, hvordan vi har overladt så store dele af vores identitet og adfærd til sociale medier og de bagvedliggende magtfulde techgiganter.
Siden debuten med Hvide tænder i 2000 har Zadie Smith sat et markant aftryk på den internationale litterære scene. Med en sjælden kombination af intellekt, humor og menneskelig indsigt spænder hendes forfatterskab bredt – fra romaner og essays til noveller, drama, debat og børnebøger.
Arrangementet livestreames direkte fra den Internationale Forfatterscene på Det Kongelige Bibliotek.
Arrangementet foregår på engelsk.
Begivenheden foregår her:
Biblioteket Sønderborg
Niveau 2, Indsigten, Nørre Havnegade 15, 6400, Sønderborg
Læs mere om eventet og køb en evt. billet her.

Garn & Gloser
2026-10-06 19:00 - 21:00
Er du fiks på fingrene? Og nysgerrig på ny litteratur? Sønderborghus og Biblioteket Sønderborg inviterer i fællesskab til en litterær krea-aften.
Mens du strikker, hækler eller broderer, læser en af bibliotekets litteraturformidlere højt fra gode bøger. Du vil blive præsenteret for forskellige tekster og forfattere, og hvis du har brug for hjælp til at slå masker op, er der uden tvivl mange kyndige hænder, der kan hjælpe. Find garn, nål eller pind frem, og vær med til en aften med garn, gloser og hygge.
Afholdes i samarbejde med Sønderborghus.
Gratis – mød bare op
Begivenheden foregår her:
Biblioteket Sønderborg
, Martin Nyrops Plads 2, 6400, Sønderborg
Læs mere om eventet og køb en evt. billet her.

Miss Wiinholt’s Literary Salon and Afternoon Tea
2026-10-07 16:30 - 18:00
An Unforgettable Journey through Asia!
Dearest Reader,
It is very common for a young lady or gentleman to travel abroad to widen their horizons and learn about the world – and themselves.
This librarian has already been on a short, but extensive journey through Japan. In preparation for the trip, a selection of delightful literature set in that distant land was, of course, quite essential.
In this Literary Salon and Afternoon Tea, Miss Wiinholt will take you on a journey to talk about the many splendid works of literature that take place in countries where landscapes and costumes are very different to our own. Or are they?
With a focus on Asian literature – k-healing, bookstores with cats, and magical coffeeshops where one can travel through time – there will be no shortage of literary treasures to discover. This genre is gaining quite a fanbase throughout the world, and we are excited to explore it.
There will be plenty of time to discover different books and themes set across Asia, but also, naturally, to drink a lot of tea.
This librarian hopes for the pleasure of your company on this captivating afternoon.

Yours, in books and blushing heroines,
Miss Wiinholt

PS.If this sounds like an enchanting afternoon, feel free to follow this humble account on Instagram @froeken_wiinholt, where there are recommendations and focus on books and all things historical!
Begivenheden foregår her:
Biblioteket Sønderborg
Niveau 2, Indsigten, Nørre Havnegade 15, 6400, Sønderborg
Læs mere om eventet og køb en evt. billet her.

Forfatterforedrag med Rasmus Nielsen
2026-10-07 17:00 - 18:30
Mød Rasmus Nielsen, forfatteren bag den populære romanserie “Den sønderjyske sygeplejerske”
Rasmus Nielsen er forfatteren bag den populære romanserie Den sønderjyske sygeplejerske, der følger den unge Caroline fra Sønderborg gennem årene op til Genforeningen i 1920. Med inspiration i sin egen oldemors liv tegner han et levende portræt af en tid præget af krig og store samfundsforandringer.
Fortællingen begynder i 1912, hvor Caroline bor i det tyskbesatte Sønderjylland sammen med sine forældre og fire søskende, som hun bærer et stort ansvar for. Historien fortsætter til København og London, hvor Caroline uddanner sig til sygeplejerske, og hvor hun for alvor træder ind i en verden præget af både håb og krig.
Rasmus Nielsen er født i Sønderborg, opvokset i Ribe og uddannet cand.mag. i litteraturvidenskab. Han har arbejdet som kulturformidler, redaktør og radioproducent og debuterede i 2025 med Lette bølge når du blåner, første bind i romanserien.
Afholdes i samarbejde med Broager Sogns Menighedsråd.
Begivenheden foregår her:
Biblioteket Broager
, Storegade 1, 6310, Broager
Læs mere om eventet og køb en evt. billet her.

Halloween After Dark (VIP)
2026-10-07 18:00 - 20:00 | Universe, Mads Patent Vej 1, Nordborg, 6430
En nervepirrende aften for de modige!

VIP event fyldt med gys, overraskelser og uhyggelig stemning.

Halloween After Dark er et helt særligt VIP aftenarrangement fyldt med halloweenoplevelser, du sent vil glemme. Gå på opdagelse i parken, oplyst af kulørte lamper, og få en unik mulighed for at prøve udvalgte attraktioner i mørket.

For familiens modigste har vi tilrettelagt særlige skræmmeruter, der med garanti får hårene til at rejse sig. Her har vi skruet op for uhyggen – pas på, du ved aldrig, hvad der lurer i skyggerne…

Eventet er for både små og store spøgelser. Hvis man ikke har mod på skræmmeruterne, kan man nemt gå udenom. De første 400 børn får desuden en gratis trick-or-treat goodiebox!

H.C.Andersen - en digters bazar
2026-10-07 19:30 - 21:30 | Sønderborghus, Martin Nyrops Plads 2, Sønderborg, 6400, Danmark
Koncertfortælling fra H.C.Andersens bog med samme navn fortalt af Søren Sætter-Lassen og
“Trio con Brio Copenhagen”

Forbudte bøger fra oplysningstiden til i dag
2026-10-08 16:30 - 17:30
Vær sammen om historien. Vi mødes i Det Hemmelige Selskab for Historie til samtaler om det, der ændrede historien.
Bøger har været betragtet som farlige i århundreder – og bliver det fortsat i dag. Forsker Dennis Meyhoff Brink fortæller om, hvorfor kirker og stater har forbudt bøger, men også om hvordan forfattere og læsere har sneget sig uden om censuren. Vi skal høre om myndighedernes frygt for erotiske og satiriske bøger, og om hvordan de alligevel blev til forbudte bestsellere.
Oplægsholder:
Dennis Meyhoff Brink er satireforsker, skribent og foredragsholder. Han har forsket i den europæiske religionssatires historie og senest i satiriske reaktioner på censur ved Københavns Universitet.
Det Hemmelige Selskab for Historie er klar med nye spændende livestreaminger, hvor historikere og formidlere over hele landet fortæller om spændende historiske emner.
I efteråret mødes Det Hemmelige Selskab for Historie tre gange på Biblioteket Sønderborg – og du er inviteret med. De planlagte oplæg varer ca. 30 minutter og er fra forskere, der sendes live fra et sted i Danmark. Oplæggene efterfølges af samtale i gruppen om dagens emne.
Det Hemmelige Selskab handler om historie og samvær. Medlemmerne skal ikke forberede sig på forhånd, men man modtager forslag til artikler og litteratur, hvis man vil dykke yderligere ned i emnerne.
Kom og vær med i hyggeligt/hemmeligt selskab i Indsigten.
Begivenheden foregår her:
Biblioteket Sønderborg
Niveau 2, Indsigten, Nørre Havnegade 15, 6400, Sønderborg
Læs mere om eventet og køb en evt. billet her.

Vin & Vinyl: Dit livs bedste koncertoplevelse
2026-10-08 19:00 - 20:30
Claus og Karla byder velkommen til vinylens autentiske lydunivers. De vender plader og dykker ned i musikkens fascinerende kroge med fokus på unikke nicher. Forvent sprøde lp-toner, musikanekdoter og lækker vin.
Har du lyst til at dele din bedste koncertoplevelse?
De fleste af os, der elsker musik, har været til koncerter, vi aldrig glemmer. Måske har vi endda oplevet nogle af de største øjeblikke i musikhistorien – så lad os dele dem med hinanden.
Var du til Pink Floyds The Wall i Berlin i 1990? Til en af Prince’ ikoniske koncerter i København – måske endda til efterfest på
Amager Bio? Eller har du en helt anden, personlig koncertoplevelse, der fortjener at blive fortalt?
Vi inviterer dig til at tage ordet. Du kan selv fortælle din historie og spille et nummer fra koncerten – eller du kan lade Claus og Karla formidle din oplevelse.
Vil du være med, så skriv til kaje@sonderborg.dk, så vi kan sammensætte aftenens program.
Vin & Vinyl
Vi skruer tiden tilbage til dengang der ikke fandtes smartphones, streaming eller algoritmer – dengang musikken blev sat på med omhu og fyldte rummet fra en knitrende pladespiller. Bibliotekets musikkyndige formidlere vender plader, deler røverhistorier og hylder vinylernes særlige lyd sammen med et godt glas vin.
Hver aften har sit eget tema, og efterårets program bevæger sig i mange retninger: fra nattens pulserende rytmer til den sorteste jul i mands minde. I samarbejde med Bogholderiet inviterer vi også til en særlig nordisk aften, hvor Nordens musik møder nordisk poesi og vinterstemning.
Begivenheden foregår her:
Biblioteket Sønderborg
Salen, Nørre Havnegade 15, 6400, Sønderborg
Læs mere om eventet og køb en evt. billet her.

Simon & Garfunkel Tribute
2026-10-08 19:30 | Sønderborg Teater, Strandvej 1, Sønderborg, 6400
Simon and Garfunkel Tribute har spillet udsolgte koncerter i hele landet i 2024 og 2025. Nu gæster de Sønderborg.
Duoen inviterer publikum med på en følelsesmæssig musikalsk rejse tilbage i tiden. Helge Leonhardt, der fortryller vokalt og på guitaren som Paul Simon, og Kasper Leonhardt, der leverer enestående vokale præstationer som Art Garfunkel, genskaber æraen og glæden ved de ikoniske sange, som fans verden over har elsket i årtier.
Med deres autentiske fortolkninger af Simon & Garfunkels mest populære hits lover Simon and Garfunkel Tribute en aften fyldt med genkendelige melodier og tidløse harmonier. Uanset om det er “Mrs. Robinson”, “Bridge over Troubled Water” eller det uimodståelige omkvæd i “The Boxer” – publikum synger med og genoplive de uforglemmelige øjeblikke. Duoens dedikation til at formidle den oprindelige følelse og ånd i Simon & Garfunkels musik er bemærkelsesværdig. Med fængende humoristiske fortællinger om Simon and Garfunkel og deres musik binder Helge og Kasper sangene sammen til en smagsfuld og æstetisk helhed.
Helge Leonhardt, der med sit virtuose guitarspil som Paul Simon, fanger essensen af Paul Simons unikke stil og indlevelse. Hans musikalske evner og nøjagtige gengivelse af detaljerne i Simon’s guitararbejde bringer en autentisk dimension til deres optræden. Samtidig leverer Kasper Leonhardt som Art Garfunkel en rørende vokalpræstation, der spejler Garfunkels karakteristiske klang og følelsesmæssige dybde.
Det er en ægte hyldest til Simon & Garfunkels musikalske arv og en påmindelse om de uforglemmelige øjeblikke, deres sange har skabt. Duoens passion for musikken og deres evne til at fange den autentiske stemning i originalernes værker er en fornøjelse for enhver tilhænger af den legendariske duo.

Oscar Danielson // Sønderborghus
2026-10-08 20:00 - 22:00 | Sønderborghus, Martin Nyrops Plads 2, Sønderborg, 6400
Oscar Danielson (SE) tager på trio-turné med musikalske kram og poetisk nærvær.
At lytte til Oscar Danielsons fløjlsbløde vokal, når han leverer sine lavmælte visepop-sange, er som at få et musikalsk kram. Hvert strøg på guitaren emmer af nærvær og favner de atmosfæriske melodier, mens teksterne balancerer elegant mellem det naive, det ironiske og det skarpt observerende. Pudsige iagttagelser, sort humor og en helt særlig varme gør Danielsons univers til et iørefaldende sanseknus – lige dele poetisk og uprætentiøst. Selvom navnet Oscar Danielson måske ikke klinger bredt i danske ører, er han et stærkt etableret navn på den nordiske musikscene. Siden debuten i 1996 med det anmelderroste album “Schysst & Svärd” har han opbygget en solid fanskare og markeret sig som en af Sveriges mest originale sangskrivere. Det egentlige gennembrud kom med opfølgeren Gitarren är mitt svärd i 1998, og i 2011 satte han for alvor sit aftryk med sangen “Besvärjelse” fra albummet “Stockholm Mitt Hjärta” – et nummer, som i dag er streamet over tre millioner gange. Samlet har Oscar rundet over 10 millioner streams på Spotify.
Danielson er dog mere end musiker. I nullerne udgav han flere romaner sideløbende med musikkarrieren – et forfatterskab, der ligesom hans sange er båret af stille humor, fintfølende detaljer og et skarpt blik for menneskers skrøbeligheder og særheder. I 2012 modtog han en svensk Grammy for børnealbummet “Det kostar på att vara barn”, og han er i dag af mange anset for at være en af Sveriges bedste tekstforfattere – en kunstner, der efterhånden er blevet sin helt egen genre.
Når Oscar Danielson i år drager på trio-turné i Danmark, bliver det i selskab med to danske musikere: Morten Okbo (trommer/vokal) og Janus Bechmann (guitar/vokal).
Sammen skaber trioen et varmt, intimt og organisk lydrum, hvor Danielsons sange får nyt liv – stadig med den samme blide kraft, der får publikum til at trække vejret lidt dybere og smile lidt mere. For Danielsons musik er ikke bare noget, man lytter til. Det er noget, man mærker.

MAZEN - Alt det man ikke siger på første date! // Sønderborghus
2026-10-09 20:00 - 22:00 | Sønderborghus, Martin Nyrops Plads 2, Sønderborg, 6400
Efter to historiske og totalt udsolgte forestillinger i Operaen kan digter og fortæller Mazen Ismail nu offentliggøre sit næste store projekt ALT DET MAN IKKE SIGER PÅ FØRSTE DATE – en poetisk og humoristisk fortælling om kærlighed i en moderne tid. Showet tager landet rundt fra d. 6. oktober i år.

Med skabelsen af kunstformen Talte Tanker har digteren Mazen Ismail markeret sig som en nyskabende og autentisk stemme på den danske kulturscene. Nu tager han gennem digte og kærlighedsanekdoter publikum med ind i datingkulturens forunderlige verden – dér, hvor vi swiper med selvtillid, men tvivler i stilhed. Dér, hvor længslen efter kærlighed er naiv, hvor situationships er en ting og ghosting en udvej i en digitaliseret datingjungle.
ALT DET MAN IKKE SIGER PÅ FØRSTE DATE har premiere d. 6. oktober på Bygningen i Vejle og kan derefter opleves i over 14 byer over hele landet.
Se traileren til showet her
https://www.youtube.com/watch?v=j14yyeX43w4&t=6s.
Et ærligt blik på moderne kærlighed.
Med udgangspunkt i Mazen Ismails eget liv, observationer og venners historier er ALT DET MAN IKKE SIGER PÅ FØRSTE DATE ikke kun et show, men en undersøgelse af, hvordan vi navigerer i en digitaliseret datingkultur og bevarer det menneskelige nærvær i en tid præget af flygtige forbindelser. Det er en forestilling til alle, der har prøvet at date, har været bange for at blive valgt fra, eller som søger en dybere forståelse for, hvordan vi forbinder os med hinanden i 2026. Vi vil jo alle sammen gerne bare elskes. En unik stemme i dansk kulturliv Mazen Ismail skriver digte og optræder med dem. Han er en prisvindende performer og storyteller, kendt for sin kompromisløse autenticitet og for at skabe genren Talte Tanker – en kunstform, der forener poesi, performance og musik. I 2019 modtog Mazen Ismail Statens Kunstfonds hæderspris.

Djævlens lærling
2026-10-10 10:00 - 11:00
Teaterforestilling med Det lille Turnéteater
Den gode dreng Filip havner ved en fejltagelse i Helvede som djævelens lærling. Lucifer opdager hurtigt fejlen, men oplæringen fortsætter, og snart er Filip viklet ind i et komplot mod tronen.
Peter Holst og en elektrisk guitar skaber et helvedes intenst univers og glider ubesværet fra Filips åbne, ængstelige figur over i brølende djævle og ondskabsfulde skurke.
Forestillingen er baseret på Kenneth Bøgh Andersens fantasyroman af samme navn.
For børn fra 9 år og deres voksne.
Børn under 10 år skal følges med en voksen.
Begivenheden foregår her:
Biblioteket Sønderborg
Salen, Nørre Havnegade 15, 6400, Sønderborg
Læs mere om eventet og køb en evt. billet her.

Halloween Week
2026-10-10 10:00 - 2026-10-17 17:00 | Universe, Mads Patent Vej 1, Nordborg, 6430
Mystikken breder sig i Universe…

I uge 42 forvandles parken til et gådefuldt og (u)hyggeligt univers, hvor mystiske væsner og overraskelser lurer overalt.

Halloween Week er for hele familien, fra de største chok til de mindste gys! Hele ugen byder på nye temaer hver dag og spændende aktiviteter, så der er masser at opleve.

Kom og oplev efterårsferien på en (u)hyggelig måde, når Universe fyldes med skeletter, edderkopper og spøgelser – det bliver en uge pakket med overraskelser og uhygge for både børn og voksne.

MD-DUO // Sønderborghus
2026-10-10 20:00 - 22:00 | Sønderborghus, Martin Nyrops Plads 2, Sønderborg, 6400
MD-DUO er den energiske musikduo fra Thy, der har spillet mere end 700 koncerter landet over – fra halballer og havnefester til de helt store festivalscener.

Duoen består af Martin Jensen og Dennis Daugaard, som med masser af charme, selvironi og vestjysk lune har skabt et univers, publikum ikke kan stå for. Martin har over 50.000 følgere på sociale medier og har gjort catchphrases som “Godaw, venner”, “Vi sigges” og “Det spiller bar’” til fast inventar i hverdagen hos fansene.
Debutalbummet Tak for i aften landede i 2018 med ørehængere som “Malta” og “Gi’ mig fri nu til middag”. I 2020 fulgte “Skål venner”, og siden er det blevet til en perlerække af singler – bl.a. “Thy”, “Limfjordsporter”, “Lækker Røv” og en hyldestsang til Jonas Vingegaard. Samlet har deres musik rundet over 10 millioner streams. Senest har de indtaget radioen med programmet Godaw Venner – fra Thy til København på DR P3, hvor de med glimt i øjet guider lytterne fra hjemstavnen til det, de kærligt kalder “østeuropa” – hovedstaden.
MD-DUO er dansktop med gashåndtag. Det er fest, fællesskab og fuld fart frem.
Som de selv siger:
“Vi har taget dansktop og givet det et skud ungdom i æ røv.”
– og ja – “Det spiller bar’”.

Medusa Quartet (CAN) & Aske Skat // Mejeriet i Sønderborg
2026-10-10 20:00 - 22:00 | Mejeriet, Løngang 2, Sønderborg, 6400, Danmark
Medusa Quartet (CAN) er et grænsebrydende ensemble, der med stor passion formidler musiktraditioner fra hele verden. Med en unik instrumentering og en scenisk nærværende energi skaber de koncerter, der både overrasker og begejstrer. Publikum inviteres med ind i levende fortællinger, musikalske møder på tværs af kulturer og friske, innovative samarbejder. Kvartetten arbejder målrettet for at skabe synlighed for kvinder, BIPOC- og queer-kunstnere i musikmiljøet og for at give plads til nye stemmer og historier. Medusa blander sjældne instrumenter og et bredt repertoire, der spænder over århundreder og traditioner fra Europa, Mellemøsten og Nordamerika – og resultatet er en koncertoplevelse, der er både dybt forankret og helt nyskabende.
Ud over deres koncertvirke er Medusa Quartet efterspurgte undervisere i hele Canada og USA. De leder workshops, masterclasses, camps, residencies og skoleprogrammer i både Ontario og B.C. og er kendt for deres inspirerende og inkluderende tilgang til musikundervisning. Medusa Quartet leverer stærke koncertoplevelser, kulturel fordybelse og engagerende formidling – perfekt til festivaler, spillesteder, kulturhuse, uddannelsesprogrammer og events, der ønsker noget ud over det sædvanlige.
SUPPORT
Aske Skat leverer en alternativ americana, hvor folk, country, soul og rock smelter sammen. Siden debuten “Riding Silver Mind” (2020) har han udgivet tre albums. Han har turneret i hele Norden og senest i Canada med Nick Shoulders. Udover sin egen musik er han kendt som medvært på DR’s Mon Amie Complexe (P6), passioneret DJ og vinylsamler samt stifter af pladeselskabet CMR. Med på scenen har han Magnus Knudsen fra De Høje Hæle på bas.

Åbent hus på Nordals Naturskole
2026-10-11 10:00 - 15:00 | Nordals Naturskole, Holmvej 33, Sjellerupskov, Nordborg, 6430, Danmark
Tag hele familien med i skoven. Kom og vær med til et væld af familie aktiviteter på Nordals Naturskole. Vi bygger, snitter, smager, arbejder og er kreative med naturens materialer. Kom og vær med – der er aktiviteter til hele dagen.
Det er for alle.

Maker Inspiration (kl. 10.00)
2026-10-12 10:00 - 11:00
Lav kastanjedyr med teknologi
At lave kastanjedyr er allerede rigtig hyggeligt – men hvad nu hvis de også kunne bevæge sig? Når vi sætter små elektroniske dele på, kan dine kastanjedyr blive til sejt, hjemmelavet legetøj.
Forestil dig en kastanjetrold, der ikke bare er sød, men også kan ryste og brumme hen over bordet, som om den var levende. Ved at give den en lille motor, kan du få den til at bevæge sig helt af sig selv. Samtidig leger vi med simple elektriske kredsløb og finder ud af, hvordan strøm får ting til at virke. Vi arbejder med “kolde kredsløb”, så der er ingen loddekolbe – og derfor heller ingen fare for at brænde sig.
Du må meget gerne tage dine egne kastanjer med, hvis du har nogen.
For børn fra 7 år og op.
Der skal kun trækkes billet til det deltagende barn.
Begivenheden foregår her:
Biblioteket Sønderborg
Salen, Nørre Havnegade 15, 6400, Sønderborg
Læs mere om eventet og køb en evt. billet her.

Maker Inspiration (kl. 11.00)
2026-10-12 11:00 - 12:00

Maker Inspiration (kl. 12.00)
2026-10-12 12:00 - 13:00

Readathon
2026-10-13 14:00 - 22:00
Læsemaraton i din efterårsferie
Så blev det endelig efterårsferie. Og det betyder selvfølgelig én ting: tid til ekstrem læsning!
Er du typen, der baaare lige tager ét kapitel mere? Så er det her helt sikkert noget for dig. På biblioteket holder vi det hyggeligste læsemaraton, hvor vi bruger 8 timer på at forsvinde helt ind i bøgernes verden.
Men bare rolig – der vil selvfølgelig også være snacks, aftensmad og lidt underholdning undervejs, så du ikke går sukkerkold midt i et plot twist.
Tag din blødeste pude, dit varmeste tæppe og din bedste bog med – eller gå på jagt i biblioteket, og find noget nyt at blive opslugt af.
For børn og unge 10-15 år.
Det er gratis at være med, og du tilmelder dig ved at sende en mail til born@sonderborg.dk
Begivenheden foregår her:
Biblioteket Sønderborg
Salen, Nørre Havnegade 15, 6400, Sønderborg
Læs mere om eventet og køb en evt. billet her.

Ea Philippa
2026-10-17 11:00 - 11:45
Koncert for hele familien
Sangerinde, komponist og forfatter Ea Philippa har skabt musikfortællingen Hjertelys – en sanselig og eventyrlig fortælling om at tænde lyset i sit hjerte.
Iført smukke kostumer tager hun børnene med på en musikalsk rejse ind i et magisk univers.
Her skal vi møde Drømmevæveren, som skaber alle børns drømme på sin drømmevæv. Vi møder også den mystiske troldmand, som kommer fra den dystre, bevogtede by Valaking, og Tåresamlersken, som hjælper og styrker børn, når de er kede af det.
Koncerten er for alle.
Begivenheden foregår her:
Biblioteket Sønderborg
Salen, Nørre Havnegade 15, 6400, Sønderborg
Læs mere om eventet og køb en evt. billet her.

Wilma Crow // Mejeriet i Sønderborg
2026-10-17 20:00 - 22:00 | Mejeriet, Løngang 2, Sønderborg, 6400, Danmark
Vilma Crow udforsker forelskelsens glæde og hjertesorgens dybde gennem rå og inderlig DIY indie-pop/rock. Hendes musik kombinerer fængende guitarriffs med sangtekster, der inviterer til at blive sunget af hjertets fulde kraft, og formidler kærlighedens og selvbilledets mange nuancer. Med en skrøbelighed, der minder om Lizzie McAlpine, og en styrke som Fiona Apple, indtager Vilma Crow scenen med en klar og selvsikker intention. Hendes sange emmer af oprigtig, nærværende sårbarhed, hvilket gør lyduniverset både bevægende og let at relatere til.
Musikken udspringer af virkelige oplevelser, nænsomt bearbejdet i eftertænksomhedens rum, som sider i en dagbog. Her får hele følelsesregisteret plads: dyb smerte, vrede, kærlighed og spirende håb eksisterer side om side og giver lytteren en ærlig og intim oplevelse.
I 2024 spillede Vilma Crow på Uhørt Festival, hvor hun og hendes band imponerede som et stærkt live-act. Hendes optræden blev bemærket med en fremtrædende placering på forsiden af Weekendavisens kultursektion, hvor hun blev kaldt “Ganske Uhørt”.
I januar 2025 udpegede Soundvenue Vilma Crow som en af 15 artister, man skulle holde øje med – en bemærkelsesværdig anerkendelse, da hun på daværende tidspunkt endnu ikke havde udgivet musik. Samtidig spillede hun en udsolgt debutkoncert på Urban13 og blev annonceret til festivaler som SPOT og Roskilde. Med en debut-EP lige på trapperne cementerer Vilma Crow sig som et nyt og spirende indie-håb på den danske musikscene.

Læseklubben
2026-10-19 16:00 - 17:30
Klubben for de hardcore læsere
Biblioteket Sønderborg har en læseklub for de hardcore læsere i alderen 12-16 år. Vi mødes mandage i ulige uger og snakker om den bog, vi har læst.
Vi har det smaddersjovt, deler gode bøger og oplever også kulturelle ting sammen.
Skal du være med?
For børn og unge 12-16 år.
Tilmeld dig Læseklubben ved at skrive en mail til Karla på kaje@sonderborg.dk
Begivenheden foregår her:
Biblioteket Sønderborg
Lokale Mp1.1, Nørre Havnegade 15, 6400, Sønderborg
Læs mere om eventet og køb en evt. billet her.

Ingeborg i røg og kamp
2026-10-19 16:30 - 17:30
Forfatter Lis Mikkelsen fortæller om sin nye bog Ingeborg i røg og kamp, som handler om ildsjælen og pioneren Ingeborg Refslund Thomsen (1891–1972).
Ingeborg kæmpede for kvinders rettigheder og for det danske mindretal. Som medlem af Radikale Venstre blev hun desuden den første kvinde, der blev valgt ind i Udenrigspolitisk Nævn.
Hun voksede op nær forsamlingshuset Folkehjem i Aabenraa og satte i løbet af sit liv også sit præg på lokalsamfundet – blandt andet stemte hun dørklokker for at få kvinder til at stille op til byrådet i Aabenraa. I dag er Ingeborg Refslund Thomsen en af de få kvinder, der er portrætteret i billedsalen på Folkehjem.
Lis Mikkelsen er forfatter og formidler med fokus på sønderjysk historie. Hun modtog Sprogforeningens Sprog- og Kulturpris 2026, og i pressemeddelelsen hyldes hun blandt andet som “bondekone, passioneret formidler og åndelig opruster.”
Begivenheden foregår her:
Biblioteket Vester Sottrup
, Skolevej 8, 6400, Sønderborg
Læs mere om eventet og køb en evt. billet her.

Læseheltene
2026-10-20 14:30 - 15:30
Kunne du tænke dig at blive en helt?
Så meld dig til Læseheltene, hvor alle med lyst til at læse mødes.
Sammen læser vi, snakker om bøger og anbefaler de bedste til hinanden. Der er altid saft på kanden og lidt godt til ganen.
For børn i 4.-5. klasse.
Tilmeld dig Læseheltene ved at sende en mail til born@sonderborg.dk
Begivenheden foregår her:
Biblioteket Gråsten
, Ahlefeldvej 4, 6300, Gråsten
Læs mere om eventet og køb en evt. billet her.

Polar Poeternes Klub
2026-10-20 16:30 - 18:00
Nordiske stemmer i nye hænder
Norden ånder og knitrer – bliv en del af et fællesskab og et frirum!
Østenvindens kulde glider langsomt hen over gulvet, mens varmen fra brændeovnen lægger sig som et blødt tæppe omkring dig. Her træder du ind i et univers, hvor de klassiske nordiske forfatterstemmer fylder rummet – stemmer fra sneklædte bjerge, dybe skove, rå kyster og kolde byer.
Velkommen til Nordens vinterhule
I Polar Poeternes Klub rejser vi ind i Nordens litterære skatkammer – vi læser højt sammen og giver plads til en fælles samtale, hvor de umiddelbare indtryk, stemninger og refleksioner er i centrum.
Her kan du lytte.
Du kan dele en tanke.
Eller bare lade teksten omslutte dig.
Ingen forventninger – bare mød op
Du behøver ikke at vide noget på forhånd. Lad dig blot omfavne af de nordiske stemmer i et hjerteligt frirum på en kold hverdag. Vi har begravet de kedelige analyser ude i sneen, så der venter bare et fællesskab for dig, der er nysgerrig på Nordens litteratur og de historier, der åbner sig, ånder eller overrasker dig.
Mød din ekspeditionsguide
Lad bibliotekets egen litteraturformidler Anders Ølholm, føre dig ind i de nordiske stemmer, hvor vinterkulde og brændeovnsgløder, nærhed og afstand, tryghed og uro, eksisterer side om side.
Hold varmen
Som ved ethvert godt klubmøde i det kolde Nord kræver det selvfølgelig noget varmt til koppen og lidt til den søde tand. Det sørger vi for. Det er ikke bare nice to have, men need to have. Det er overlevelse. Bare kom ind fra efterårskulden.
Begivenheden foregår her:
Biblioteket Sønderborg
Niveau 2, Indsigten, Nørre Havnegade 15, 6400, Sønderborg
Læs mere om eventet og køb en evt. billet her.

Kvantecomputeren – Livestreaming fra Aarhus Universitet
2026-10-20 18:45 - 21:00
GRÅSTEN: Få en intro til kvantefysikkens verden, og hør om den nye ”kvanterevolution” som udvikler teknologier der bygger på de mest paradoksale kvantefænomener. Hør om hvordan kvantecomputere virker og hvad de kan bruges til.
Atomernes og molekylernes mikroskopiske verden er beskrevet af kvantefysikken. Den kvanteverden som kvantefysikken beskriver, er meget forskellig fra fænomener i vores dagligdag: fx er atomare partikler tilsyneladende flere steder på én gang, og målinger på dem giver altid tilfældige resultater.
Kvantefysikken revolutionerede fysikken i begyndelsen af det 20. århundrede og rystede mange fysikere i deres verdensbillede, men dens forudsigelser er siden blevet afprøvet med stor præcision i alle områder af fysikkens og kemiens verden.
I foredraget vil du få en introduktion til kvantefysikken og til en række eksisterende teknologier, og til perspektiver for revolutionerende fremtidige teknologier som virker netop i kraft af atomare partiklers kvantefysiske opførsel.
Både i Danmark og internationalt er der siden 1990’erne investeret store pengebeløb i kapløbet om at udvikle og udnytte kvantecomputere som bruger atomare kvantetilstande til at regne på mange tal på samme tid. I foredraget vil du høre hvor langt man er kommet i konstruktionen af kvantecomputere, og hvad de vil kunne bruges til når de bliver fuldt funktionsdygtige.
Foredragsholder
Klaus Mølmer er professor i kvantefysik ved Niels Bohr Institutet, Københavns Universitet. Hans forskningsmæssige hovedinteresse er at finde anvendelser af kvantefænomener – fx til computere der bruger enkelte atomer til lagring og beregning af data.
Offentlige foredrag i Naturvidenskab
Foredraget er en del af serien ”Offentlige foredrag i Naturvidenskab”, som er foredrag der livestreames fra Søauditorierne, Aarhus Universitet. Her har du mulighed for at komme tættere på de nyeste opdagelser og erkendelser inden for naturvidenskab.
Niveauet er højt, og du vil blive udfordret, men du kan få udbytte af alle foredrag uanset dine faglige forudsætninger. Der er fri entré til alle foredragene.
Man kan stille spørgsmål til forelæseren under foredraget ved at sende en sms eller et tweet.
Foredragsserien arrangeres af Science and Technology, Aarhus Universitet, og udbydes i samarbejde med værter i en række byer og Carlsbergfondet.
Begivenheden foregår her:
Biblioteket Gråsten
BHJ Salen, Ahlefeldvej 4, 6300, Gråsten
Læs mere om eventet og køb en evt. billet her.

Kvantecomputeren – Livestreaming fra Aarhus Universitet
2026-10-20 18:45 - 21:00
SØNDERBORG: Få en intro til kvantefysikkens verden, og hør om den nye ”kvanterevolution” som udvikler teknologier der bygger på de mest paradoksale kvantefænomener. Hør om hvordan kvantecomputere virker og hvad de kan bruges til.
Atomernes og molekylernes mikroskopiske verden er beskrevet af kvantefysikken. Den kvanteverden som kvantefysikken beskriver, er meget forskellig fra fænomener i vores dagligdag: fx er atomare partikler tilsyneladende flere steder på én gang, og målinger på dem giver altid tilfældige resultater.
Kvantefysikken revolutionerede fysikken i begyndelsen af det 20. århundrede og rystede mange fysikere i deres verdensbillede, men dens forudsigelser er siden blevet afprøvet med stor præcision i alle områder af fysikkens og kemiens verden.
I foredraget vil du få en introduktion til kvantefysikken og til en række eksisterende teknologier, og til perspektiver for revolutionerende fremtidige teknologier som virker netop i kraft af atomare partiklers kvantefysiske opførsel.
Både i Danmark og internationalt er der siden 1990’erne investeret store pengebeløb i kapløbet om at udvikle og udnytte kvantecomputere som bruger atomare kvantetilstande til at regne på mange tal på samme tid. I foredraget vil du høre hvor langt man er kommet i konstruktionen af kvantecomputere, og hvad de vil kunne bruges til når de bliver fuldt funktionsdygtige.
Foredragsholder
Klaus Mølmer er professor i kvantefysik ved Niels Bohr Institutet, Københavns Universitet. Hans forskningsmæssige hovedinteresse er at finde anvendelser af kvantefænomener – fx til computere der bruger enkelte atomer til lagring og beregning af data.
Offentlige foredrag i Naturvidenskab
Foredraget er en del af serien ”Offentlige foredrag i Naturvidenskab”, som er foredrag der livestreames fra Søauditorierne, Aarhus Universitet. Her har du mulighed for at komme tættere på de nyeste opdagelser og erkendelser inden for naturvidenskab.
Niveauet er højt, og du vil blive udfordret, men du kan få udbytte af alle foredrag uanset dine faglige forudsætninger. Der er fri entré til alle foredragene.
Man kan stille spørgsmål til forelæseren under foredraget ved at sende en sms eller et tweet.
Foredragsserien arrangeres af Science and Technology, Aarhus Universitet, og udbydes i samarbejde med værter i en række byer og Carlsbergfondet.
Begivenheden foregår her:
Biblioteket Sønderborg
Salen, Nørre Havnegade 15, 6400, Sønderborg
Læs mere om eventet og køb en evt. billet her.

Fredens logik
2026-10-21 16:30 - 18:00
Foredrag ved Isabel Bramsen om hvordan vi skaber fred i konkrete situationer og handlinger – fra diplomatiske møder til intense demonstrationer.
I en tid præget af historisk oprustning og krig i både Ukraine og i Mellem østen kan det være svært at tro på fred som andet end en naiv utopi. EU-landene køber våben for 6000 milliarder kroner, og meningsmåling- er viser, at der er bred opbakning til militariseringen af Europa.
Vi forbereder os på en verden i krig, men hvad hvis vi i stedet arbejdede ud fra fredens logik?
Med afsæt i sin bog Fredens logik udfordrer Isabel Bramsen forestil lingen om, at krig er det realistiske og fred det urealistiske. Hun viser, hvordan fredsprocesser i praksis ofte begynder i det små: i tilnærmel ser, relationer og modet til at mødes, også når konflikten er fastlåst.
Gennem eksempler fra både historien og nutiden – fra demonstratio ner og diplomatiske forhandlinger til uventede manøvrer involveren de sexstrejker og cigaretter – giver hun et indblik i, hvordan fred kan opnås gennem konkret handling.
Isabel Bramsen er lektor og leder af Freds- og Konfliktstudier ved Lunds Universitet, hvor hun forsker i diplomati, dialog og ikkevoldelig modstand.
Nyd lidt sødt inden arrangementet
Forudbestil et stykke kage fra Café Kjukken, som du kan tage med ind til arrangementet.
Sammen med din billet til dette arrangement kan du købe et stykke kage og en kop valgfri kaffe til 70 kr.
Du kan hente din anretning i caféen inden arrangementet. Kom i god tid, så du undgår at stå i kø.
Vær opmærksom på, at tilbuddet kun gælder, hvis du har en gyldig billet til dette arrangement, og tilbuddet kan kun bruges onsdag 21. september 2026 inden arrangementet. Dette tilbud skal købes senest 19. oktober 2026.
Begivenheden foregår her:
Biblioteket Sønderborg
Salen, Nørre Havnegade 15, 6400, Sønderborg
Læs mere om eventet og køb en evt. billet her.

Fælleslæsning
2026-10-22 11:00 - 12:00
Har du lyst til at blive en del af et læsende fællesskab, hvor vi sammen skaber plads til fordybelse, refleksion og samtale? Så er fælleslæsning lige noget for dig.
I fælleslæsningen mødes vi om skønlitteraturen og alle de tanker, følelser og reaktioner, som litteraturen vækker i os. Og hvem ved, måske kan vi sammen blive klogere både på litteraturen, os selv og hinanden.
Fælleslæsningen afholdes af en bibliotekar, som vil læse højt for gruppen og lede den fælles samtale undervejs. Det er også bibliotekaren, som udvælger de tekster, der bliver læst højt i gruppen. Du skal ikke forberede dig, og du behøver heller ingen særlige forudsætninger for at deltage.
Når der er to fælleslæsninger samme dag, er det de samme tekster, som bliver læst til begge arrangementer.
Begivenheden foregår her:
Biblioteket Sønderborg
M3.1, Nørre Havnegade 15, 6400, Sønderborg
Læs mere om eventet og køb en evt. billet her.
